สวัสดีค่ะ คือว่าเริ่มกินยาคุมแบบแผงตอนวันที่2ม.ค. มีเพศสัมพันธ์กับแฟนแบบไม่ได้ป้องกันในวันที่4เลยกินยาคุมฉุกเฉินค่ะ อยากทราบว่า ประจำเดือนจะมาในรอบของยาคุมฉุกเฉินมั้ยคะ หรือว่าจะมาในรอบของยาคุมแบบแผงเลย เพราะตอนนี้ประจำเดือนยังไม่มาค่ะ
สวัสดีค่ะ บิว,หากได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้นก็ไม่จำเป็นต้องทานยาคุมฉุกเฉินไปแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 2 วัน ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับประจำเดือน ก็จะมาเมื่อทานยาคุมกำเนิดจนถึงประมาณเม็ดที่ 23-26 ค่ะ ดังนั้น ก็ควรทานจนถึงเม็ดดังกล่าวก่อน แต่หากทานจนครบ 28 เม็ดแล้ว ยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ